**Daniel Sprong** (s. 17. maaliskuuta 1997 Amsterdam, Alankomaat) on alankomaalainen jääkiekkoilija, joka pelaa NHL-seura Detroit Red Wingissä. NHL-joukkue Pittsburgh Penguins varasi Sprongin toisella kierroksella 46. pelaajana vuonna 2015. Eliteprospects.com -sivuston Curtis Joen mukaan hänen vahvuuksiinsa kuuluu maalintekotaidot, luistelu, luovuus, syöttäminen, kiekonhallinta, kahden suunnan pelaaminen ja työteliäisyys. Sprongilla on kuitenkin kokonaisvaltaisesti kehitettävää kaikilla osa-alueilla. Hän laukoo oikealta.

Sprong on kaikkien aikojen ensimmäinen NHL:ään varattu ja NHL:ssä pelannut alankomaalaispelaaja. Häntä aiemmin NHL:ssä on pelannut alankomaalaissyntyisistä pelaajista vain Ed Kea.

Ura
---

Sprong aloitti jääkiekkoilun synnyinkaupungissaan Amsterdamissa omien sanojensa mukaan noin 4–5-vuotiaana, jolloin hän pelasi jo tuolloin 12–13-vuotiaiden poikien kanssa. Hän muutti perheineen jo 7-vuotiaana Kanadaan, Québecin Île Bizardiin pelatakseen jääkiekkoa. Sprong pelasi Deux-Rivesin juniorijoukkueissa aina kauteen 2011–2012 saakka, jolloin hän siirtyi kesken kauden Yhdysvaltoihin ja AYHL-junioriliigan Wilkes-Barre Knightsiin. Sprong voitti siellä kauden päätteeksi mestaruuden. Hän voitti myös USA Hockeyn alle 14-vuotiaiden Tier I -junioreiden mestaruuden. Kaudeksi 2012–2013 Sprong palasi Québeciin ja rikkoi paikallisessa junioriliigassa tehoilla 48+56=104 Lac St-Louis Tigres Espoirin joukkueen seurakohtaisen yhden kauden piste-ennätyksen, jonka Alex Killorn teki 78 tehopisteellään kaudella 2004–2005. Hän voitti joukkueessa QMJHL Gold Cupin mestaruuden.

QMJHL-joukkue Charlottetown Islanders varasi Sprongin 13. pelaajana vuonna 2013. Hän siirtyi joukkueeseen kauden 2013–2014, jolloin Sprong voitti Islandersin sisäisen piste-, maali- ja syöttöpörssin tehoilla 30+38=68. Hän oli joukkueen paras pistemies ja maalintekijä myös kevään 2014 pudotuspeleissä tehoilla 4+1=5. Sprong valittiin kauden päätteeksi QMJHL:n tulokkaiden tähdistökentälliseen. Kaudella 2014–2015 hän oli myös Islandersin paras pistemies, maalintekijä ja syöttäjä tehoilla 39+49=88. Kevään 2015 pudotuspeleissä Sprong oli joukkueen paras maalintekijä ja jakoi sisäisen pistepörssin voiton Ross Johnstonin kanssa tehoilla 7+4=11. Hän pelasi kauden aikana myös CHL Top Prospects Gamessa.

Pittsburgh Penguins varasi Sprongin ensimmäisellä varausvuorollaan toisella kierroksella 46. pelaajana NHL:n varaustilaisuudessa 2015. Hänestä tuli kaikkien aikojen ensimmäinen NHL:ään varattu alankomaalaispelaaja. Saman vuoden elokuussa Sprong teki kolmivuotisen tulokassopimuksen Penguinsin kanssa. Hän otti heti harjoitusleirin päätteeksi pelipaikan NHL:stä ja teki NHL-debyyttinsä näin ollen runkosarjan avauskierroksella 8. lokakuuta 2015 vieraissa Dallas Starsia vastaan. Sprong sai ottelussa jääaikaa 8.59 minuuttia. NHL-uransa avausmaalin hän teki kauden neljännessä ottelussa 15. lokakuuta 2015 Ottawa Senatorsia vastaan. Sprong valittiin ottelun ykköstähdeksi. Hän ehti pelata NHL:ssä 18 ottelua tehden kaksi maalia, kunnes Penguins lähetti Sprongin joulukuussa takaisin QMJHL:ään. QMJHL-kauden jälkeen, huhtikuussa 2016 hän siirtyi loppukevääksi vahvistamaan Wilkes-Barre/Scranton Penguinsia AHL:n pudotuspeleihin. Sprong teki siellä kymmenessä ottelussa tehot 5+2=7. Hän oli joukkueensa paras maalintekijä Tom Kostopoulosin ja Jake Guentzelin kanssa. Syyskuussa 2020 Washington Capitals teki kaksivuotisen jatkosopimuksen Sprongin kanssa. Maaliskuussa 2022 Capitals kauppasi Sprongin, neljännen kierroksen varausvuoron vuoden 2022 varaustilaisuudessa ja kuudennen kierroksen varausvuoron vuoden 2023 varaustilaisuudessa Seattle Krakeniin vaihdossa Marcus Johanssoniin,

Muuta
-----

Sprongin isä Hannie pelasi omalla urallaan puolustajana Alankomaiden pääsarjatasolla.

Sprong on kieltäytynyt edustamasta Alankomaiden jääkiekkomaajoukkuetta jotta voisi helpommin edustaa Kanadaa. Hänelle ei hakemuksesta huolimatta ole kuitenkaan myönnetty Kanadan kansalaisuutta.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2013–2014 | Charlottetown Islanders | QMJHL | 67 | 30 | 38 | 68 | 20 | 4 | 4 | 1 | 5 | 0 |
| 2014–2015 | Charlottetown Islanders | QMJHL | 68 | 39 | 49 | 88 | 18 | 10 | 7 | 4 | 11 | 6 |
| 2015–2016 | Pittsburgh Penguins | NHL | 18 | 2 | 0 | 2 | 0 | – | – | – | – | – |
|  | Charlottetown Islanders | QMJHL | 33 | 16 | 30 | 46 | 22 | 12 | 4 | 11 | 15 | 12 |
|  | Wilkes-Barre/Scranton Penguins | AHL | – | – | – | – | – | 10 | 5 | 2 | 7 | 2 |
| 2016–2017 | Charlottetown Islanders | QMJHL | 31 | 32 | 27 | 59 | 8 | 12 | 9 | 11 | 20 | 17 |
| 2017–2018 | Wilkes-Barre/Scranton Penguins | AHL | 65 | 32 | 33 | 65 | 28 | 3 | 1 | 0 | 1 | 0 |
|  | Pittsburgh Penguins | NHL | 8 | 2 | 1 | 3 | 0 | – | – | – | – | – |
| 2018–2019 | Pittsburgh Penguins | NHL | 16 | 0 | 4 | 4 | 0 | – | – | – | – | – |
|  | Anaheim Ducks | NHL | 47 | 14 | 5 | 19 | 10 | – | – | – | – | – |
| 2019–2020 | San Diego Gulls | AHL | 39 | 11 | 16 | 27 | 24 | – | – | – | – | – |
|  | Anaheim Ducks | NHL | 8 | 1 | 1 | 2 | 0 | – | – | – | – | – |
|  | Hershey Bears | AHL | 5 | 1 | 5 | 6 | 2 | – | – | – | – | – |
| 2020–2021 | Washington Capitals | NHL | 42 | 13 | 7 | 20 | 12 | 3 | 0 | 1 | 1 | 4 |
| 2021–2022 | Washington Capitals | NHL | 47 | 8 | 6 | 14 | 8 | – | – | – | – | – |
|  | Seattle Kraken | NHL | 16 | 6 | 0 | 6 | 0 | – | – | – | – | – |
| 2022–2023 | Seattle Kraken | NHL | 66 | 21 | 25 | 46 | 14 | 10 | 1 | 1 | 2 | 0 |
| 7 kautta | yhteensä | NHL | 268 | 67 | 49 | 116 | 44 | 13 | 1 | 2 | 3 | 4 |
| 3 kautta | yhteensä | AHL | 109 | 44 | 54 | 98 | 54 | 13 | 6 | 2 | 8 | 2 |

Lähteet
-------

* Daniel Sprong The Internet Hockey Databasessa (englanniksi)
* Daniel Sprong *Elite Prospects*. Everysport Media Group AB.  (englanniksi)

### Viitteet

1. ↑  Red Wings sign Daniel Sprong to one-year, $2M contract *Sportsnet.ca*. Viitattu 1.7.2023. (englanniksi)
2. 1 2 3 4  Daniel Sprong *Elite Prospects*. Everysport Media Group AB.  (englanniksi)
3. 1 2  Penguins make forward Daniel Sprong first Dutch-born player taken in NHL draft *NHL.com*.  27.6.2015. National Hockey League. Viitattu 28.6.2015. (englanniksi)
4. ↑  Morreala, Mike G.: Sprong hoping to become next Dutch-born NHL player *NHL.com*.  21.5.2015. National Hockey League. Viitattu 28.6.2015. (englanniksi)
5. 1 2  Daniel Sprong The Internet Hockey Databasessa (englanniksi)
6. ↑  Penguins Sign Top Draft Pick Daniel Sprong to a Three-Year, Entry-Level Contract  28.8.2015. Pittsburgh Penguins. Viitattu 11.10.2015. (englanniksi)
7. ↑  Pittsburgh Penguins at Dallas Stars – 10/08/2015  8.10.2015. Pittsburgh Penguins. Viitattu 11.10.2015. (englanniksi)
8. ↑  Boxscore – NHL.com *NHL.com*.  15.10.2015. National Hockey League. Viitattu 27.11.2015. (englanniksi)
9. ↑  Daniel Sprong Assigned to Charlottetown of the Quebec Major Junior Hockey League  19.12.2015. Pittsburgh Penguins. Viitattu 20.12.2015. (englanniksi)
10. ↑  WBS penguins Twitterissä (englanniksi)
11. ↑
12. ↑
13. ↑